เปิดทางบ้านแม่หลุย-สบโขงได้เพิ่ม รถบรรทุกหนักยังผ่านไม่ได้
ฝนตกอย่างต่อเนื่องส่งผลให้ดินโคลนถล่มทับเส้นทาง กรมทางหลวงชนบท กำลังเปิดทางเพิ่มจาก อ.สบเมย จ.แม่ฮ่องสอน-อ.อมก๋อย จ.เชียงใหม่ ด้าน น้ำท่วมส่งผลกระทบไปยัง 8 โรงเรียน ต้องลำเลียงอาหารขึ้น ฮ. เข้าช่วย,เมื่อวันที่ 4 ส.ค. 58 เวลา 09.00 น. ฝนยังตกต่อเนื่องเป็นระยะ ไม่มาก น้ำในแม่น้ำเงาที่ท่วมบนถนนลดลง รถผ่านเข้า-ออกได้ ดินโคลนถล่มยังไหลลงทับเส้นทาง บ้านแม่หลุย-บ้านนาดอย ต.แม่สวด อ.สบเมย จ.แม่ฮ่องสอน เครื่องจักรหนักทางหลวงชนบทกำลังเข้าเปิดเส้นทางเพิ่ม จากบ้านแม่หลุย ต.แม่สวด อ.สบเมย จ.แม่ฮ่องสอน – บ้านสบโขง อ.อมก๋อย จ.เชียงใหม่ ได้แล้ว มีจุดใหญ่เพียง 1 จุดที่น้ำกัดเซาะถนนทำให้แตกและแยกตรงทางเข้าบ้านแม่หลุย เสี่ยงต่อรถที่บรรทุกของหนัก ต้องใช้ความระมัดระวังในการขับขี่เพราะถนนแตกร้าวอาจทรุดลงได้,หลังจากพื้นที่ ต.แม่สวด หลายหมู่บ้านประสบภัยน้ำท่วม และโรงเรียนทั้งหมด 8 โรง ในพื้นที่ที่ได้รับผลกระทบประกอบด้วย ร.ร.แม่หลุย ร.ร.นาดอย ร.ร.อุมโละเหนือ ร.ร.แม่หาด รร.แม่แพหลวง ร.ร.บ้านอุมโละ ร.ร.แม่แฮด และร.ร.ล่องแพวิทยาวันนี้ครูโรงเรียนดังกล่าวฯ ได้เดินทางโดยรถจักนยานยนต์เข้าไปยังโรงเรียน แต่เนื่องจากยังมีฝนตกอย่างต่อเนื่องทำให้ระดับน้ำยังคงเอ่อบางจุด กองร้อย ตชด.337 จึงจัดกำลังพล อำนวยความสะดวก ช่วยเหลือคณะครู พร้อมช่วยกันหามรถจักรยานยนต์ข้ามน้ำที่มีความสูงระดับเอวให้สามารถข้ามไปถึงโรงเรียน เพื่อเปิดทำการเรียนการสอนให้นักเรียนในพื้นที่ตามปกติ,ด้านนายสยาม เรืองสุกใส ผอ.ร.ร.ล่องแพวิทยา ต.สบโขง อ.อมก๋อย จ.เชียงใหม่ ที่กำลังจะลำเลียงอาหาร ขึ้นเฮลิคอปเตอร์ทหาร กกล.นเรศวร เผยว่า ร.ร.ล่องแพวิทยา มีอยู่อีก 2 สาขาคือ สาขาบ้านอุมโละกับบ้านแม่แฮด และรับนักเรียจาก 3 จังหวัด คือ อ.อมก๋อย จ.เชียงใหม่ อ.แม่วะหลวง จ.ตาก และ อ.สบเมย จ.แม่ฮ่องสอน มีนักเรียนทั้งหมด 665 คน เป็นนักเรียนที่กินนอน 431 คน วันละ 3 มื้อ อาหารที่ลำเลียงขึ้นไปครั้งนี้ สามารถอยู่ได้เพียง 5 วันเท่านั้น หลังจากน้ำลดแล้วและถนนไม่มีดินโคลนปิด คงใช้เส้นทางรถยนต์ขนส่งเหมือนเดิม.
ฝนตกอย่างต่อเนื่องส่งผลให้ดินโคลนถล่มทับเส้นทาง กรมทางหลวงชนบทกำลังเปิดทางเพิ่มจาก อ.สบเมย จ.แม่ฮ่องสอน-อ.อมก๋อย จ.เชียงใหม่ ด้าน น้ำท่วมส่งผลกระทบไปยัง 8 โรงเรียน ผอ.ร.ร.ล่องแพวิทยา เผยต้องลำเลียงอาหารขึ้น ฮ. 
เปิดทาง,ฝนตกหนัก,น้ำท่วม,ดินถล่ม,เส้นทาง,อ.สบเมย จ.แม่ฮ่องสอน,อ.สบเมย,อ.อมก๋อย จ.เชียงใหม่,อ.อมก๋อย,ผลกระทบ,ร.ร.แม่หลุย,ร.ร.นาดอย,ร.ร.อุมโนะเหนือ,ร.ร.แม่หาด,ร.ร.แม่แพหลวง,ร.ร.บ้านอุมโละ,ร.ร.แม่แฮด,ร.ร.ล่องแพวิทยา,กองร้อยตชด.337,นายสยาม เรืองสุกใส,ข่าว,ข่าวสังคม,แม่ฮ่องสอน,เชียงใหม่,ไทยรัฐออนไลน์,น้ำป่าไหลหลาก,น้ำป่า,เส้นทางขาด,ถนนทรุด,เส้นทางการจราจร,การจราจร,เดินทาง